7. oktober 2009

**Kære forældre i 4. klasse**

Vi skal i det næste stykke tid arbejde med kapitlet Figurer. Eleverne skal i denne periode lære om:

* **Linjer:** Parallelle linjer og linjer, der står vinkelret på hinanden.
* **Vinkler:** Gætte på og måle vinklers gradtal med en vinkelmåler.
* **Plane figurer:** Navne og kendetegn på forskellige typer: trekanter, firkanter og cirkler.
* **Flytninger:** Spejling, parallelforskydning og drejning af plane figurer.

I kan hjælpe jeres barn godt på vej derhjemme ved at udføre en eller flere af de nedenstående aktiviteter, når børnene har arbejdet med dem i skolen:

**Spil og aktiviteter fra bogen:**

|  |  |  |
| --- | --- | --- |
| Side 19  | opgave 13 | Tegn vinkler (brug spillekort fra es til 10 i stedet for terningerne – 10’erne gælder for 0) |
| Side 23  | opgave 28 | Mosaikker på computeren (fx Paint, Draw, Publisher m.fl. kan benyttes) |
| Side 25  | opgave 36 | Cirkeljagt |
|  |  |  |

**Andre aktiviteter:**

**Linjejagt.** Find på skift linjer i hjemmet, der er parallelle og vinkelrette.

**Vinkelsum.** Klip en tilfældig trekant eller firkant ud af papir – gerne stor. Giv vinklerne navne (A, B og C) og mål dens tre vinkler og find vinkelsummen.

**Tegn cirklemønstre**. Tegn og farv cirkelmønstre med en passer.

**Flytninger**. Find mønstre på servietter, viskestykker, gardiner mm. Undersøg hvilke flytninger de indeholder - spejlinger, parallelforskydninger, drejninger eller en kombination.

**Drejninger.** Tegn en trekant på et stykke papir. Læg et stykke mellemlægspapir over og tegn trekanten. Sæt en nål i et af trekantens hjørner og drej mellemlægspapiret 90°. Tegn hårdt ovenpå figuren på mellemlægspapiret, fjern papiret og tegn oven i den afgivne rille. Gentag 2 gange mere i de nye trekanter.

God fornøjelse og med venlig hilsen

Skriv dit navn her...